Kuberaanval: PPS sê 'data nie in gevaar' | Netwerk24
14 Maart 2021 17:02
As jy een van die 150 000 mense met 'n graad is wat een van PPS se finansiële produkte besit of lid van sy mediese fonds is, kan jy moontlik verontrief word deur 'n kuberaanval op die maatskappy.
Die maatskappy se kuberkundiges het bevestig dat hy die slagoffer is van 'n kwaadwillige kuberaanval.
'n Onafhanklike forensiese ondersoek na die stelselonderbrekings wat sedert 9 Maart ervaar word, toon egter geen bewyse dat enige data in gevaar gestel is nie. Sy IT-kundiges fokus nou daarop om die funksionaliteit op sy stelsels ten volle te herstel.
Die maatskappy sê hy is jammer oor die vertragings wat sommige lede op die stelsel ervaar.
" 'n Aantal alternatiewe prosesse is intussen ingestel om die impak op kliënte te verminder."
PPS bemark sy versekering, beleggingsprodukte en mediese fonds aan gegradueerdes.
Die berig sal aangepas word sodra antwoorde ontvang word op navrae oor die duur van die kuberaanval en watter soort vertragings ervaar word.